每屆《政壇新秀訓練班》都會喺之前一年嘅十二月舉行面試，收大約二十幾位唔同背景嘅後生仔參加為期十二個月嘅「政壇新秀」(即係「YP人」)，每期參與節目嘅時間係由每年嘅一月第一個星期六開始，去到十二月嘅最後一個星期六期間，每星期六參與一集嘅節目錄音，當中會同香港各政府部門，以及社會各界嘅人士交流對最近熱門時事議題嘅心得。